Presidenti Nishani drejtoi mbledhjen e parë në KLD
Presidenti Nishani deklaroi se gjyqtarët e korruptuar do të denoncohen me emra dhe ankesat e qytetarëve do të trajtohen me kujdes.
Nënkryetar i KLD-së u zgjodh Elvis Çefa Këshilli i Lartë i Drejtësisë zgjodhi sot nënkryetarin Elvis Çefa në mbledhjen e parë të drejtuar nga Presidenti i ri i Republikës, Bujar Nishani. Zoti Çefa u zgjodh me votat e gjithë pjesëtarëve të KLD në fund të fjalës së presidentit Nishani, i cili kërkoi rritjen e besimit, respektit dhe goditjen e korrupsionit brenda sistemit të drejtësisë. - tha ai. Zoti Nishani tha se disa gjyqtarë që shkelin rregullat dhe dinjitetin e drejtësisë shqiptare me korrupsion dhe vepra të tjera kanë ulur besimin e qytetarëve tek gjykatat dhe po njollosin një numër të madh gjyqtarësh të ndershëm. - tha ai. Presidenti Nishani tha se hapi i parë në përmirësimin e gjendjes së drejtësisë është rikthimi i besimit të vetë gjyqtarëve tek vetë sistemi i tyre. Ai tha se i pari do të mbështesë dhe kurajojë gjithë gjyqtarët që punojnë mirë. - tha ai. Kjo mbledhje e KLD u prit me interesim nga opinioni publik për shkak se posti i nënkryetarit kishte ngelur bosh nga dorëheqja e paraardhësit pas akuzave për shpërdorim detyre dhe fondesh të institucionit, megjithë një përpjekje e ish-presidentit Topi për ta zëvendësuar, dhe ndërkohë u zgjodh presidenti i ri i Republikës, i cili është edhe kryetar i Këshillit të Lartë të Drejtësisë.